stanford-oval/wikipedia huggingface dataset:
סאני איילס ביץ'

| --- | --- |

 מדינה:  ארצות הברית ארצות הברית
 מדינה:  פלורידה פלורידה
 מחוז:  מיאמי-דייד
 ראש העיר:  לריסה סבצ'ין
 תאריך ייסוד:  1920
 שטח:  3,625,983 מ"ר
 גובה:  1.0 מטר
 אוכלוסייה:  ‏
  ‑ בעיר:  22,342 (1 באפריל 2020)
 קואורדינטות:  25°56′30″N 80°07′30″W﻿ / ﻿25.941666666667°N 80.125°W﻿ / 25.941666666667; -80.125 
 אזור זמן:  UTC -5
 http://www.sibfl.net
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סאני איילס ביץ'(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סאני איילס ביץ'(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי סאני איילס ביץ'(למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי סאני איילס ביץ'  he tabBackground:;tabBorder:#aaa;defaultTab:0;
סאני איילס ביץ' בלילה
סאני איילס ביץ' (באנגלית: Sunny Isles Beach) היא עיר בת כ-22,000 תושבים הממוקמת בסמוך למיאמי ביץ', פלורידה, ונמצאת על אי מחסום מוקף במימי האוקיינוס האטלנטי ונתיב המים התוך-חופי בחצי הדרך בין מיאמי ופורט לודרדייל.
היסטוריה

בשנת 1920 רכש הארווי בייקר גרייבס, משקיע פרטי, שטח אדמה בגודל 5.92 ק"מ לפיתוח כאתר תיירות, וכינה את המקום "סאני איילס" ("איים שמשיים"). באותה שנה החלה בניית העיירה, אשר הוכרזה כעיר ב-1997.
בשנותיה הראשונות כונתה העיירה "צפון מיאמי ביץ'". בשנת 1931 שונה שמה ל"סאני איילס" וב-1997, כשהוכרזה כעיר, הפכה לסאני איילס ביץ'.
עם השלמת גשר האולובר בשנת 1925, הפך השטח לנגיש מחוף מיאמי, ומשך אליו יזמים שהרחיבו נחלים, חפרו תעלות וכניסות, ויצרו איים וחצאי איים לבניית נכסים ומלונות ומוטלים על קו החוף במפרץ ביסקיין (אנ').
בשנות ה-20 בנה קרל גראהם פישר, בעליו של פישר איילנד, מסלול מרוצים מעץ מלא עם עמדות ל-12,000 צופים, המכונה "המסלול המהיר פולפורד-מיאמי". אירוע זה, שנערך ב-22 בפברואר 1926, זכה לכינוי "מרוץ גביע קרל גראהם פישר", והיה מבשר למרוצי המכוניות בערים אחרות בפלורידה כדייטונה ביץ' וסברינג. בספטמבר 1926, לאחר מרוץ אחד בלבד, נהרס המסלול על ידי הוריקן מיאמי.
סאני איילס התפתחה באטיות עד שנות ה-50 של המאה ה-20, כאשר הבתים החד-משפחתיים הראשונים נבנו באזור חופי הזהב. במהלך שנות ה-50 וה-60 הוקמו למעלה מ-30 מוטלים לאורך שדרת קולינס, כולל אושן פאלם, המוטל הראשון בן שתי קומות בארצות הברית, עוצב על ידי נורמן גילר בשנת 1948, הוא פותח ובבעלות משפחת גינגולד במשך 45 השנים הבאות וסיפק מקפצה לפיתוח כלכלי של סאני איילס.
בשנת 1982 נקבע מזח סאני איילס ביץ' כאתר היסטורי. בראשית אמצע שנות ה-80 הוא עבר שיקום ונפתח מחדש לציבור בשנת 1986[דרוש מקור]. המזח נפגע קשה באוקטובר 2005 על ידי הוריקן וילמה וכעבור שמונה שנים הוא שופץ ונפתח מחדש, ב-15 ביוני 2013, כ"מזח הדיג של ניופורט".
אנשים העוסקים בפיתוח יוזמה וקידום כמו מייקל דזר השקיעו רבות בבניית בתי מלון ובתים משותפים רבי קומות תוך רישוי השם דונלד טראמפ עבור חלק מהבניינים למטרות קידום מכירות.
חופי העיר משתרעים לאורך ארבעה ק"מ.
רוב תושביה הם יהודים ובתוכם מתגוררת גם קהילה גדולה מתושבי נתניה.[דרוש מקור]
לעיתים מכונה העיר גם "מוסקבה הקטנה", בשל דוברי הרוסית הרבים המתגוררים בה.[דרוש מקור]
ערים תאומות

איטליה טאורמינה, איטליה
אורוגוואי פונטה דל אסטה, אורוגוואי
טאיוואן חנגצ'ון, טאיוואן
ישראל נתניה, ישראל
הערות שוליים

↑  בקצה הדרום-מזרחי של פלורידה
↑  Our History - City of North Miami Beach, Florida, web.archive.org, ‏17 במאי 2013
↑  סאני איילס ביץ' - ארצות הברית, באתר GoNetanya, ‏14 בפברואר 2013
| --- | --- |
בקרת זהויות :  LCCN: n2006090453  MusicBrainz: dad21fe0-c07e-4638-9b4d-3697fca74a54  VIAF: 159660854   WorldCat (עם VIAF): 159660854 
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
נפת ג'ווה

| --- | --- |
 מדינה:  גאורגיה גאורגיה
 מחוז:  כארתלי הפנימית
 חבל ארץ:  כארתלי
 ערים בנפה:  2 עיירות, 8 מועצות, 104 כפרים
 בירת הנפה:  ג'ווה
 שטח:  1,448 קמ"ר
 אוכלוסייה:  ‏
  ‑ בנפה:  10,000
 קואורדינטות:  42°23′25″N 43°55′20″E﻿ / ﻿42.3904°N 43.9223°E﻿ / 42.3904; 43.9223 
 אזור זמן:  UTC +4
  מפת מיקום  מפה מפורטת     לחצו כדי להקטין חזרה    לחצו להגדלה      tabBackground:;tabBorder:#aaa;defaultTab:0;
 
נפת ג'ווה (בגאורגית: ჯავის რაიონი, גַ'וויס ראיוֹני) היא נפה במחוז כארתלי הפנימית שבגאורגיה. עד שנת 1917 נכללה בנפת גורי שבפלך טביליסי. משנת 1922 נכללה ברפובליקה האוטונומית של דרום אוסטיה. בעקבות הסכסוך האוסטי-גאורגי ופרישת דרום אוסטיה בתקופת מלחמת האזרחים של גאורגיה, נמצאת הנפה בשליטת הבדלנים האוסטים.
בתחומי הנפה נמצא מעבר רוקי, המעבר היחיד שחוצה את רכס הקווקז הגדול הפתוח במשך כל ימות השנה ומחבר את גאורגיה ורוסיה.
בנפה שתי עיירות, ג'ווה וקוואיסה.
נמל התעופה בלאגובשצ'נסק

נמל התעופה בלאגובשצ'נסק איגנאטייבו (ברוסית: Аэропорт Игнатьево) הוא נמל תעופה השוכן כ-20 ק"מ צפונית מערבית לעיר בלאגובשצ'נסק שבמחוז אמור ברוסיה. באזור האזרחי של נמל התעופה ישנו מקום לכ-44 כלי טיס.
באזור הצפון מערבי של הנמל ישנו בסיס צבאי המשמש את חיל האוויר הרוסי.
היסטוריה

בניית נמל התעופה החלה ב-1959 בקרבת הכפר איגנאטייבו שעל שמו נקרא הנמל. בית הנתיבות הראשון היה בנוי מעץ ועמד בערך במיקום של בית הנתיבות הנוכחי. ב-1988 הוחל בבניית בית נתיבות חדש. הפעילות צומצמה בעקבות התפרקות ברית המועצות והמשבר הכלכלי ששרר ברוסיה לאורך שנות ה-90.
ביולי 1997 חתם המושל של מחוז אמור על צו לפיו תוקם חברת "נמל התעופה איגנאטייבו" בבעלות מלאה של הממשל המחוזי, וזאת על מנת לייעל את פעילויות הפיתוח בנמל.
בעשור הראשון של שנות ה-2000 החלו בעבודות לשדרוג הנמל ושיפור השירות. ב-2007 חודשו העבודות על הטרמינל החדש שבנייתו החלה ב-1988 והוא נחנך בדצמבר 2010.
כיום השדה משמש לטיסות פנים בלבד. נכון ל-2020, יש 8 טיסות פנים מהשדה.
הטיסה הארוכה ביותר מהשדה היא טיסה של 5,602 ק"מ לנמל התעופה דומודדובו שבמוסקבה. טיסה ישירה זו אורכת כשמונה שעות ומופעלת על ידי חברת התעופה S7 איירליינס.
הערות שוליים

↑  Direct flights from Blagoveshchensk (BQS), FlightConnections
ערך זה הוא קצרמרבנושא שדות תעופה ובנושא רוסיה. אתם מוזמנים לתרום לוויקיפדיה ו.
נחלת בנימין

ערך זה עוסק ברחוב בתל אביב. אם התכוונתם לנחלתו הגאוגרפית של שבט בנימין, ראו .
| --- | --- |

בית הכדים בתכנון אדריכל זאב רכטר, 1924
 מידע כללי
 על שם:  שבט בנימין 
 הקמה
 תקופת הבנייה:  ?–1909
 מיקום
 עיר:  תל אביב
 רובע:  5
 שכונה:  נחלת בנימין
 קואורדינטות:  32°04′05″N 34°46′12″E﻿ / ﻿32.06807428°N 34.77005482°E﻿ / 32.06807428; 34.77005482
  מפת מיקום  מפה מפורטת   מפת מיקום  מפה דינמית   (למפת תל אביב מוגדלת) נחלת בנימין(למפת תל אביב רגילה) נחלת בנימין(למפת גוש דן רגילה) נחלת בנימין(למפת גוש דן מוגדלת) נחלת בנימין  he נחלת בנימיןhe נחלת בנימיןמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;  he tabBackground:;tabBorder:#aaa;defaultTab:0;
 
נחלת בנימין ב-1947
יריד האומנים במדרחוב נחלת בנימין, מבט לכיוון רח' רמב"ם; יוני 2005
שלט ובו שמו של הרחוב
"בית בכיכר הרמב"ם במרכזו של המדרחוב".
נחלת בנימין הוא שמו של רחוב בתל אביב וכן שמה של שכונה היסטורית שהוקמה לאורכו. הרחוב ידוע כיום בעיקר בזכות המדרחוב הנמצא בחלקו הצפוני שבו פועל יריד אמנים ואומנים. כמו כן הוא ידוע בזכות חנויות הבדים הרבות הנמצאות לכל אורכו.
שם

שם הרחוב הוא סוגיה מעניינת ושנויה במחלוקת: מייסדי השכונה החליטו שאותו "בנימין" שעל שמו נקראת יהיה מי שיסייע למימון הקמתה. אם הקרן הקיימת לישראל תסייע, הרחוב יקרא של שם בנימין זאב הרצל. אם הברון בנימין אדמונד דה רוטשילד יסייע, השכונה תקרא על שמו. מכיוון שבסופו של דבר אף אחד לא סייע, נקבע כי הרחוב יקרא על שם שבט בנימין.
היסטוריה

אגודת נחלת בנימין, של בעלי מלאכה מיפו שביקשו להקים שכונה חדשה, קמה במקביל לאגודת אחוזת בית וביקשה לרכוש חלק מהקרקע שנרכשה על ידי אגודת אחוזת בית. אולם בעוד אגודת אחוזת בית, שחבריה היו אמידים יותר, הצליחה להשיג הלוואה מהקרן הקיימת, נחלת בנימין לא הצליחה להשיג עזרה לא מיק"א ולא מהקרן הקיימת ולכן רכישת הקרקע נדחתה.
ביולי 1910 נרכשה הקרקע בשטח של 25,000 אמות בעזרת בנק אפ"ק. אולם חברי האגודה התקשו למצוא מימון לקניית המגרשים. ביוני 1911 הוגרלו מגרשים ל-35 חברים, כל מגרש 800 אמה. נקבע ש-20 בתים ייבנו באותה שנה ועוד 15 בתים ייבנו בשנה שלאחר מכן. בוני הבתים קבלו הלוואות מהקרן הקיימת ונגשו לבניית הבתים. בנובמבר 1911 יצא ועד נחלת בנימין במכרז לריצוף הרחובות. בינואר 1912 נמסר בעיתון: "רוב הבתים בנויים ותושביהם בקרבם... מ-35 החלקים שנמכרו, נבנו כבר 21, והשאר יגמרו עוד בשנה זו." המגרשים בשכונה היו קטנים מאלו בתל אביב והבתים צנועים יותר. לשכונה הוקם ועד שטיפול באספקת מים, שמירה וכביש.
השכונה כללה רחוב אחד, המקביל לרחוב הרצל, רחובה הראשי של אחוזת בית וכמו כן את רחוב קלישר שבו בנה אשר פולישוק, ממייסדי השכונה ומיוזמי איחודה עם שכונת תל אביב את ביתו. עם תחילת בניית השכונה קיבלה נחלת בנימין מים מתל אביב. כן הוסכם שנחלת בנימין תחבר את רחובותיה לתל אביב ותשתתף בעלות אחזקת התשתיות העירוניות. כעבור שנה, סופחה כחלק אינטרגלי מן העיר תל אביב ההולכת וצומחת.
בראשיתו היה הרחוב הארוך ביותר בתל אביב, מרחוב גרוזנברג בצפון ועד שדרות רוטשילד בדרום. לימים התארך מכיכר מגן-דוד בצפון ועד דרך שלמה בדרום. בשנת 1921 הוקם מלון ספקטור שהיה המלון הראשון בתל אביב. ברחוב הוקמה בשנת 1922 הגינה הציבורית הראשונה בתל אביב, גינת גרוזנברג, אשר נהרסה בשנות השישים, שעל חורבותיה נבנה חניון בן מספר קומות.
במשך שנים רבות היה הרחוב ידוע בשל חנויות הטקסטיל הרבות שבו, שמעטות מהן עדיין פועלות. באזור הקרוב לרחוב היו ממוקמים סטודיואים רבים לעיצוב אופנה שנהנו מקרבתם למבחר גדול של חנויות בדים הגדול. אך מכיוון שהתמעטו חנויות הטקסטיל על חשבון בתי הקפה, מסעדות ומקומות בילוי נוספים, כך גם חנויות האופנה הבגדים והסטודיואים הלכו ונתמעטו. לאורך הרחוב בניינים רבים בסגנון אקלקטי, ועל כמה מהם עדיין נראים עיטורי אריחים בסגנון אר נובו.
היסטוריה > כיכר הרמב"ם

במרכזו של המדרחוב שכנה פעם כיכר עגולה בשם "כיכר הרמב"ם".
המדרחוב ויריד האמנים

ב-1985 התקבלה ההצעה להפוך חלק מהרחוב למדרחוב ונתקבל תכנונו של האדריכל סעדיה מנדל לפרויקט. ב-18 במרץ 1986 נסגר חלק מן הרחוב והוא נפתח מחדש כמדרחוב בחלקו הצפוני של הרחוב (מרחוב גרוזנברג לכיכר מגן-דוד).
המדרחוב ממוקם בלב העיר הלבנה בין כיכר מגן-דוד ורחוב גרוזנברג ומתפרש גם ברחובות רמב"ם והשומר. יריד האומנים המתקיים במדרחוב הוא הוותיק והגדול מסוגו בישראל. הוא הוקם כחלק מהחזון של עיריית תל אביב לשמר את תרבות עבודת היד שהולכת ונכחדת בעידן של טכנולוגיה ותיעוש.
ועדת קבלה עירונית, בה חברים אמנים מתחומים שונים, בוחנת על פי קריטריונים קפדניים את היכולת האומנותית של כל אומן החפץ להשתתף ביריד. עבודת יד מקורית הנעשית בידי האומן עצמו, היא אחד מתנאי הסף הבסיסיים הנבחנים בוועדת הקבלה. ביריד נמכרים על ידי האומנים עצמם, פסלים, ציורים וחפצי אמנות אחרים. היריד מתקיים במדרחוב בימי שלישי ושישי ובערבי חג במשך רוב שעות היום. בשל צביונו המיוחד של היריד, נוהרים אליו רבבות מהארץ ומהעולם כולו.
המדרחוב ויריד האמנים > שיתוף פעולה עם עמותות וארגונים חברתיים

יריד האמנים משמש גם כבמה לעמותות ולארגונים שעיקר פעולתם הוא העצמה חברתית. בית השנטי המשמש כבית חם לנוער במצוקה, ועמותת צ'יימס המשקמת אנשים עם מוגבלויות, מפעילים דוכנים בימי היריד, שם נמכרים עבודות של חברי הארגונים הללו. ביריד מופעלים מפעם לפעם דוכני הסברה של עמותות שונות, ביניהן "קו לעובד" למען זכויות עובדים זרים בישראל, רופאים לזכויות אדם, המוקד לפליטים ולמהגרים והאגודה למען העיוור.
בשנת 2001, יצאו אמני היריד במאבק משותף עם המועצה הלאומית לשימור מבנים ואתרים, נגד כוונתה של עיריית תל אביב להפריט את המדרחוב, ולהעניק ליזם פרטי את השליטה על 50 דונם מהמרחב הציבורי. אומני המדרחוב יזמו את המאבק, במטרה לשמר את אופיו של היריד כמרכז לעבודות יד ואת הצביון ההיסטורי, האותנטי והתרבותי של המקום.
ראו גם

בית הגמלים
בית סקופסקי
פארק המסילה
נחלת שבט בנימין
הערות שוליים

↑  מיפו, הצבי, 27 ביוני 1909
↑  מאורעות ומעשים יפו, הפועל הצעיר, 11 בפברואר 1910
↑  בארץ ישראל, העולם, 21 ביולי 1910
↑  תל אביב, הצפירה, 12 בדצמבר 1910
↑  יפו, החרות, 21 ביוני 1911
↑  מאורעות ומעשים, הפועל הצעיר, 10 באוגוסט 1911
↑  מודעה, החרות, 24 בנובמבר 1911
↑  מכתב מיפו, האחדות, 26 בינואר 1912
↑  מאיר דיזנגוף, למען האמת, החרות, 15 בספטמבר 1911
↑  שולה ויידריך, הקמת נחלת בנימין, באתר "משפחות מייסדי תל אביב", 5 בינואר 2014
| --- | --- |
בקרת זהויות :  NLI: 987007605752005171
ניק וויצ'יץ'

| --- | --- |

 לידה:  4 בדצמבר 1982 (בן 41) בריסביין, אוסטרליה
 מדינה:  אוסטרליה 
 מקום מגורים:  קליפורניה, ארצות הברית
 כינויים נוספים:  ניק
 השכלה:  אוניברסיטת גריפית'  McAllen High School  Runcorn State High School 
 תקופת הפעילות:  מ-2004 
 השקפה דתית:  אוונגליזם 
 בן זוג:  קני מיהרה
 מספר צאצאים:  4 
 nickvujicic.com
 
ניקולס ג'יימס וויצ'יץ' (באנגלית: Nicholas James "Nick" Vujicic;‏ נולד ב-4 בדצמבר 1982) הוא מרצה ונואם מוטיבציה אוסטרלי, בין היתר מטיף להעלאת מוטיבציה בקרב ילדים ובני נוער. נולד ללא ידיים וכן עם מום ברגליים, עקב הפרעה נדירה המכונה אמיליה-טטרה. למרות זאת הוא נאבק בנכותו, בגיל שבע עשרה הקים את עמותת "החיים ללא גפיים". לאחר שסיים את לימודיו באוניברסיטה החל במסעותיו כמרצה להעלאת מוטיבציה, וכיום הוא מרצה בקביעות בנושאים כמו נכות, תקווה, ומציאת משמעות לחיים.
ילדותו

ניק הוא הבכור למשפחה ממוצא סרבי. הוא נולד בבריסביין שבאוסטרליה עם הפרעה נדירה בשם אמיליה-טטרה. הוא נולד ללא גפיים עליונות כלל, אבל עם שתי רגליים קטנות, לאחת מהן יש שתי אצבעות.
ההתבגרות

חייו היו חיים מלאי קשיים. בזמנו נאסר עליו על פי החוק ללמוד בבית ספר מהזרם המרכזי בגלל הנכות הפיזית שלו, על אף שלא הייתה לו כל הפרעה מנטלית או שכלית. במהלך לימודיו, החוקים שונו, וניק היה לאחד מהנכים הראשונים ששולבו בבית ספר מהזרם המרכזי. הוא למד לכתוב בעזרת שתי אצבעות ברגל שמאל שלו, בעזרת מכשיר מיוחד שבעזרתו הוא אוחז בכלי הכתיבה. הוא גם למד להשתמש במחשב, לזרוק כדורי טניס, לתופף על ידי דוושות, להסתרק, לצחצח את שיניו, לענות לטלפון, להתגלח ולשתות בעצמו כוס מים. את פעולות אלה הוא מציג בנאומיו.
הפרסום

כילד, ניק היה קורבן להתעללות בבית ספרו, ותהליך השתלבותו היה קשה משל כל ילד אחר[דרוש מקור]. בגיל 8 החל לשקול התאבדות, בהמשך לזה בהזדמנות מסוימת כשהיה בן 10, ניסה להטביע את עצמו במים בגובה עשרה ס"מ, אך התחרט מתוך אהבה להוריו וידיעה שמעשה זה יצער אותם עוד יותר. בתקופה זו בהיותו ילד התפלל לאלוהים "שיצמחו לו ידיים ורגליים", נקודת המפנה בחייו הייתה כאשר אמו הראתה לו מאמר בעיתון על אדם שהתמודד עם נכות חמורה, כוון זה הוביל אותו להבין שהוא לא האדם היחיד שמתמודד עם קשיים ברמה כזו, וכי בכל מצב נתון ותחת כל מגבלה באפשרותו לנהל חיים תקינים. עם הזמן הוא החל להבין כי הישגיו ושמחת חייו יהוו השראה לרבים ויציגו לאנשים את קשייהם דרך השקפה בה עם כל מצב קיימת אפשרות להתמודד. ככל שחלף הזמן, התאמץ והשיג דברים גדולים יותר. בכיתה ז' נבחר למועצת התלמידים בבית ספרו. כשהיה בן שבע עשרה החל להרצות על מצבו והשקפת עולמו, בסופו של דבר הקים ארגון ללא מטרות רווח בשם "החיים ללא גפיים".
בשנת 2005 היה מועמד לתואר "Young Australian of the Year",ובעברית, "הצעיר האוסטרלי של השנה".
הקריירה

ניק סיים את לימודיו באוניברסיטת גריפית' בגיל 21 עם תואר כפול בחשבונאות ותכנון פיננסי. הוא החל את מסעותיו כנואם לפיתוח מוטיבציה, תוך התמקדות בנושאים שמעניינים את בני הנוער של היום. הוא מרצה גם במגזר העסקי. עד כה הרצה בפני שלושה מיליון בני אדם, ביותר מ-24 מדינות בחמש יבשות (אפריקה, אסיה, אוסטרליה, דרום אמריקה וצפון אמריקה).
הוא מופיע בתוכניות טלוויזיה, כתב ספר, וכן הופיע בסרט קצר.
ניק הוציא לאור DVD ובו הוא מרצה על חיים של ייעוד והגשמה, רוב ה-DVD צולם בשנת 2005, ובו סרט תיעודי קצר על חייו בביתו, כיצד הוא עושה דברים רגילים ללא ידיים ובלי תנועות פשוטות שאנשים יכולים לעשות בקלות. החלק השני של ה-DVD צולם בכנסייה המקומית שלו בבריסביין, והיה אחד מנאומי המוטיבציה הראשונים שלו.
בנוסף הוא הפיץ קליפ מוזיקלי בשם "Something More", שניתן לראותו בYouTube.
בשנת 2010 הוציא את ספרו אהבה ללא גבולות המתאר את החיפוש שלו אחר בת זוג והתמודדות במערכת יחסים למרות הנכות שלו, ולאחריו הוציא לאור עוד ספרים העוסקים בהתמודדות היומיומית.
כיום הוא מתגורר בקליפורניה, בפברואר 2012 נישא לארוסתו קני מיהרה. לניק וקני 2 בנים, ובדצמבר 2017 נולדו להם שתי בנות תאומות.
ראו גם

הנסיך רנדיאן
ג'סיקה קוקס
נורמן וייטסייד

נורמן וייטסייד (באנגלית: Norman Whiteside; נולד ב-7 במאי 1965 בבלפסט) הוא כדורגלן עבר צפון אירי ששיחק בעמודת הקשר והחלוץ.
וייטסייד שיחק לאורך רוב הקריירה בקבוצת מנצ'סטר יונייטד. הוא ייצג את נבחרת צפון אירלנד בשני טורנירי מונדיאל, לפני שנאלץ לפרוש בגיל 26 עקב פציעה בברך. לאחר הפרישה הוא התמחה כפודיאטור, ועדיין עובד עם מנצ'סטר יונייטד בחלק מצוות האירוח של אצטדיון אולד טראפורד.
ווייטסייד מחזיק בשיא השחקן הצעיר אי פעם בגביע העולם, כובש השער הצעיר אי פעם בגמר גביע ה-FA ובגמר גביע הפוטבול ליג, וכובש השער הצעיר אי פעם בתולדות מנצ'סטר יונייטד.
קריירת משחק > נבחרת צפון אירלנד

תחילת הדרך של וייטסייד במדי נבחרת צפון אירלנד הייתה כשזומן לסגל הנבחרת לקראת מונדיאל 1982 בספרד. וייטסייד, שחגג את יום הולדתו ה-17 רק כחודש לפני הטורניר והספיק לרשום רק שתי הופעות רשמיות במדי הקבוצה הבוגרת של מנצ'סטר יונייטד, פתח בהרכבה של הנבחרת במשחק הפתיחה שלה בשלב הבתים, שהסתיים בשוויון 0-0 מול יוגוסלביה. המשחק התקיים ב-17 ביוני, כשוייטסייד היה בן 17 ו-41 ימים, ובכך הוא שבר את שיאו של פלה כשחקן הצעיר ביותר אי פעם בטורניר גביע העולם. וייטסייד פתח בכל ארבעת משחקיה הנותרים של הנבחרת בטורניר. הוא העפיל איתה משלב הבתים הראשון לאחר שוויון 1-1 מול הונדורס וניצחון 1-0 מפתיע על ספרד המארחת, אך הודח עימה בשלב הבתים השני לאחר שוויון 2-2 עם אוסטריה והפסד 4-1 לצרפת.
וייטסייד ונבחרתו הוגרלו לבית קשה מאוד במוקדמות יורו 1984, והיו קרובים מאוד להעפלה, לאחר ניצחון במשחקה האחרון של צפון אירלנד בטורניר, 1-0 על גרמניה המערבית. וייטסייד כבש את השער היחיד במשחק בדקה ה-50. אמנם, ארבעה ימים אחר כך, ניצחה גרמניה המערבית 2-1 את אלבניה וסיימה בראש הבית בזכות פער שערים בלבד. מכיוון שרק קבוצה אחת עלתה מכל בית, צפון אירלנד החמיצה את טורניר יורו 1984, אך באותה שנה זכתה במהדורה ה-100 והאחרונה של אליפות הבית הבריטית. וייטסייד כבש שער אחד במהלך הטורניר.
צפון אירלנד הצליחה לסיים במקום השני בבית במוקדמות מונדיאל 1986 אחרי אנגליה. שלושה שערים של וייטסייד בטורניר, כולל צמד בניצחון הביתי 2-0 על טורקיה, סייעו לנבחרתו להעפיל לטורניר מונדיאל 1986 במקסיקו. צפון אירלנד פתחה את טורניר המונדיאל מול אלג'יריה, וכבר בדקה השישית העלה אותה וייטסייד ליתרון 1-0, בדרך לשוויון 1-1 בסיום. בשני משחקיה הבאים הפסידה הנבחרת 2-1 לספרד ו-3-0 לברזיל, וסיימה את דרכה בטורניר.
לאחר טורניר זה כשלה צפון אירלנד בטורנירי מוקדמות יורו 1988 ומוקדמות מונדיאל 1990. במסגרת מוקדמות המונדיאל, כבש וייטסייד את שערו האחרון במדי הנבחרת, בהפסד 2-1 להונגריה ב-6 בספטמבר 1989. באותה שנה סיים וייטסייד את הקריירה הבינלאומית עם 38 הופעות, בהן כבש תשעה שערים.
חיים אישיים

וייטסייד נשוי בפעם השנייה, ויש לו שלושה ילדים מנישואיו הראשונים. לאחר פרישתו החל וייטסייד בלימודי פודיאטריה. החל משנת 1994 הוא חלק מצוות האירוח והדוברות באצטדיון אולד טראפורד, אצטדיון הבית של מנצ'סטר יונייטד.
תארים

גביע ה-FA‏ (2): 1982/1983, 1984/1985
מגן הצדקה: 1985
אליפות הבית הבריטית: 1984
ניק זאנו

| --- | --- |

זאנו, 2015
 לידה:  8 במרץ 1978 (בן 46) ניו ג'רזי, ארצות הברית
 מדינה:  ארצות הברית ארצות הברית
 תקופת הפעילות:  מ-2002
 מקום לימודים:  Wellington High School 
 מספר צאצאים:  2
 פרופיל ב-IMDb
 
ניקולס סקוט "ניק" זאנו (באנגלית: Nicholas Scott "Nick" Zano; נולד ב-8 במרץ 1978) הוא שחקן אמריקאי. התפרסם תחילה בשל תפקידו בתור וינס בסיטקום "אחיות או לא להיות" (2006-03) ברשת The WB, ולאחר מכן בתפקידיו הראשיים בסדרות הטלוויזיה "שמחה אחת גדולה" ברשת NBC ו"דו"ח מיוחד" ברשת Fox; שתיהן מ-2015. הוא גילם גם את נתניאל "נייט" הייווד / סטיל (אנ') בסדרת גיבורי העל "אגדות המחר" (2022-16) ברשת The CW.
ביוגרפיה

זאנו נולד בעיירה נוטלי (אנ'), ניו ג'רזי שבארצות הברית. בילדותו  הוא עבר עם משפחתו לפלורידה. במהלך לימודיו בתיכון וולינגטון (אנ') בוולינגטון (אנ'), וסט פאלם ביץ', פלורידה, היה פעיל במגמות הטלוויזיה והדרמה. במהלך שנותיו האחרונות בתיכון הפיק בשותפות עם חבריו קטע קומי שבועי אשר שודר בתחנת הטלוויזיה של בית הספר.
קריירה

לאחר סיום התיכון עבר זאנו להאנאובר שבפנסילבניה והשיג עבודה בפיתוח סרטים ופרויקטים טלוויזיוניים עבור חברת הפקות קטנה. במהלך אותה תקופה שימש כשותף פעיל בהפקת הספיישל הטלוויזיוני ליום האיידס העולמי בהנחייתו של לו דיאמונד פיליפס. לאחר מכן זאנו קיבל תפקיד בתור מנחה בערוץ MTV. בשנת 2003 קיבל תפקיד ראשי בסדרה "אחיות או לא להיות" וכיכב לצידן של ג'ני גארת' ואמנדה ביינס. הסדרה שודרה במשך ארבע עונות וירדה בשנת 2006 מהמסך. לאחר סיום הסדרה קיבל זאנו את תפקיד המנחה בסדרת ריאלטי חדשה של MTV.
בשנת 2007 כיכב זאנו בסרט "My Sexiest Year" לצידם של פרנקי מוניז ואמבר ולטה. בשנת 2008 שיחק בסרט "אמריקן קולג'" של רשת MGM לצד השחקן דרייק בל. באותה שנה השתתף זאנו גם בסרט האימה "לעולם אל תשחקו עם זרים 2" ובסרט "הצ'יוואווה מבוורלי הילס". בשנת 2009 השתתף זאנו בסרט הרביעי בסדרת סרטי האימה "יעד סופי 4". באותה שנה הופיע בעונה הראשונה של הסיטקום "קוגר טאון" של רשת ABC בכיכובה של קורטני קוקס, וגילם את ג'וש. בשנת 2010 התארח בחידוש לסדרה "מלרוז פלייס" ובסדרת הנעורים "סודות ההתבגרות".
בשנת 2011 התחיל זאנו לשחק בסיטקום "מרוששות" בתור ג'וני. ב-2012 קיבל זאנו תפקיד בעונה הרביעית של הסדרה "90210". החל מדצמבר 2012 מככב זאנו בעונתה השלישית של הסדרה הקומית "הכול לטובה" של רשת ABC. בשנת 2014 התארח בשני פרקים בסדרה הקומית "ממי". בשנת 2015 שיחק בסיטקום "שמחה אחת גדולה" שיצרה אלן דג'נרס לרשת NBC ושודרה למשך 6 פרקים סך הכול, וכיכב לצדו של וילמר ולדראמה.בסדרת הטלוויזיה "דו"ח מיוחד" בתפקיד ארתור ווטסון ברשת FOX.
בשנת 2016 החל זאנו לגלם את נתניאל "נייט" הייווד / סטיל (אנ') בסדרת גיבורי-העל "אגדות המחר" של רשת The CW. זאנו הצטרף לצוות השחקנים בעונה השנייה ונשאר עד לסיומה של התכנית בתום עונתה השביעית.
בשנת 2023 שיחק בתפקיד ראשי בסדרת הפעולה, מתודלקים.
חיים אישיים

זאנו יצא במשך ארבע שנים עם השחקנית היילי דאף (אנ'), אחותה הגדולה של הילרי דאף. מ-2011 עד 2014, זאנו יצא עם השחקנית קאט דנינגס, שכיכבה לצדו בסדרה "מרוששות".
משנת 2014 נמצא זאנו במערכת יחסים עם השחקנית והזמרת הקנדית לאה רנה קודמור (אנ'). ביולי 2016 היא ילדה את בנם הבכור. בתם השנייה נולדה ב-2018.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | תפוס אותי אם תוכל | ג'יימס | ללא קרדיט |
| 2004 | תוכניתו של אלברט | מוכר מצלמות |  |
| 2007 | My Sexiest Year | פירס |  |
| 2008 | אמריקן קולג' | טיג |  |
| 2008 | הצ'יוואווה מבוורלי הילס | בריאן |  |
| 2008 | לעולם אל תשחקו עם זרים 2 | בובי לורנס |  |
| 2009 | יעד סופי 4 | האנט ויינורסקי |  |
| 2011 | Scents and Sensibility | ברנדון הארסט |  |
| 2011 | 10 שנים | ניק ונילו |  |
| 2013 | Lost Luck | ג'יימס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 - 2006 | אחיות או לא להיות | וינס | תפקיד ראשי (עונות 4-2); 54 פרקים |
| 2005 | מגרש ביתי | עצמו | פרק: "Somewhere a Clock Is Ticking" |
| 2005 | Everything You Want | קווין אנדרוז | סרט טלוויזיה של ABC Family |
| 2007 | הרקיע השביעי | ד"ר ג'ונתן סנדרסון | 3 פרקים |
| 2009 | קוגר טאון | ג'וש | 5 פרקים |
| 2010 | מלרוז פלייס | דרו פראגין | 5 פרקים |
| 2010 - 2011 | סודות ההתבגרות | ד"ר מילר | 2 פרקים |
| 2011 | גדולה מהחיים | טים קליין | פרק: "Hit and Run" |
| 2011 | Desperately Seeking Santa | דייוויד מורטי | סרט טלוויזיה של ABC Family |
| 2011 - 2012 | מרוששות | ג'וני | 11 פרקים |
| 2012 | 90210 | פרסטון הילינגסברוק | 6 פרקים |
| 2012 - 2013 | הכול לטובה | פיט | 8 פרקים |
| 2014 | ממי | דייוויד | 2 פרקים |
| 2014 | חברים הכי טובים (אנ') | אנדי רנדי | פרק: "Pros and Cons" |
| 2015 | שמחה אחת גדולה | לוק | תפקיד ראשי; 6 פרקים |
| 2015 | דו"ח מיוחד | ארתור | תפקיד ראשי; 10 פרקים |
| 2016 - 2022 | אגדות המחר | נתניאל "נייט" הייווד / סטיל (אנ') | תפקיד ראשי (עונות 7-2); 94 פרקים |
| 2016 | החץ | נתניאל "נייט" הייווד / סטיל (אנ') | פרק: "Invasion!" |
| 2023 | מתודלקים | צ'אד מק'נייט | תפקיד ראשי; 8 פרקים |
נורמן האנטר

נורמן האנטר (באנגלית: Norman Hunter;‏ 29 באוקטובר 1943 – 17 באפריל 2020) היה כדורגלן אנגלי בולט בקבוצת הכדורגל המצליחה של לידס יונייטד בשנות ה-60 וה-70. הוא היה הראשון שזכה בתואר כדורגלן השנה בליגה האנגלית.
לאחר עזיבתו את לידס ב-1976 שיחק בבריסטול סיטי ובבארנסלי. האנטר היה בסגל נבחרת אנגליה במונדיאל 1966, והיה שותף לזכייתה בגביע. הוא נכלל ברשימת 100 אגדות הכדורגל של הליגה האנגלית (אנ'). האנטר, שנודע במשחק קשוח ולא מתפשר, זכה לכינוי "נושך רגליים", זאת בעקבות שלט שהניפו אוהדי לידס במהלך משחק גמר הגביע האנגלי 1972 (אנ')  מול ארסנל בו זכתה לידס בתואר. בשלט נכתב "נורמן יינשך לכם את הרגליים" (באנגלית: Norman Bites yer Legs).
קריירה

האנטר נולד בגייטסהד והצטרף למועדון ממערב יורקשייר בגיל 15. הוא ערך את הופעת הבכורה במועדון ב-1962, ושיתף פעולה עם ג'ק צ'רלטון בהגנת לידס במשך כעשור. הוא שיחק במדי הקבוצה במשך כ-14 שנה, מ-1962 ועד 1976, במהלכן זכה עימה ב-2 אליפויות אנגליה, בגביע האנגלי ובגביע הליגה, וכן בשני גביעי ערי הירידים. האנטר היה הזוכה הראשון בתואר כדורגלן השנה בליגה האנגלית בתום עונת 1973/1974. בעונה לאחר מכן היה שותף להופעתה של לידס בגמר גביע אירופה לאלופות 1975.
ב-28 באוקטובר 1976, לאחר כ-540 משחקים במדי לידס חתם האנטר בבריסטול סיטי תמורת כ-40,000 פאונד. הוא שיחק בבריסטול 3 עונות, במהלכן ערך כ-108 הופעות וכבש 4 שערים. משחקו האחרון בקבוצה היה מול לידס.
ביוני 1979 הצטרף האנטר לבארנסלי במדיה הופיע כ-31 פעמים עד שפרש סופית ממשחק פעיל.